Merdeka 118

Menara Merdeka 118, sebelumnya dikenali sebagai Warisan Merdeka, KL 118 dan PNB 118, ialah sebuah pencakar langit megatinggi 118 tingkat di Kuala Lumpur, Malaysia. Pada tinggi , ia menjadi bangunan dan struktur kedua tertinggi di dunia, sedikit sahaja di belakang Burj Khalifa pada .

Nama bangunan ini, iaitu Merdeka, diilhamkan daripada Stadium Merdeka yang terletak berdekatan. Puncak menara selesai pada Disember 2022, menandakan ketinggiannya pada  di atas tanah dan  di atas paras laut.

Ia bangunan tertinggi di Malaysia dan di Asia Tenggara. Ia mengatasi The Exchange 106 pada  menjadi bangunan tertinggi di Malaysia, dan mengalahkan Landmark 81 pada  menjadi bangunan tertinggi di Asia Tenggara. Bangunan ini juga akan menjadi yang pertama di Malaysia mendapatkan peringkat triple platinum daripada pengesahan mapan dunia, termasuk Leadership in Energy and Environmental Design (LEED).

 Latar belakang 
Pembangunan Menara Merdeka 118 melibatkan tanah seluas  yang didanai oleh Permodalan Nasional Berhad (PNB),PM: 118-storey Warisan Merdeka to generate economic opportunities for all. TheStar.com.my dengan biaya RM5 bilion.RM5bil Warisan Merdeka will be country's new landmark. TheStar.com.my Ketika selesai pada 2023, menara ini menjadi bangunan tertinggi di Malaysia. Ia dibangunkan dalam tiga fasa dan terdiri daripada  ruang kediaman, hotel dan komersial. 

Bangunan ini ialah gabungan ruang pejabat, hotel dan gerai peruncitan, serta lantai cerap yang akan menjadi geladak cerap tertinggi di Asia Tenggara. Ia mempunyai dua geladak cerap, pertama di dalam bangunan dan kedua pula di dalam puncak menara, serta pusat perniagaan runcit (118 Mall). Ia akan dikelilingi dengan empat ekar taman lelurus dan bandaran. Ruang yang tidak boleh disewakan pula terdiri daripada kemudahan lif, rekreasi dan penyelenggaraan, semacam ruang letak untuk lebih 8,500 buah kereta. Enam puluh daripada 80 tingkat ruang pejabat akan disediakan untuk Permodalan Nasional Berhad (PNB) selaku pemaju dan subsidiari projek ini.

 Tapak 
Bangunan ini terletak di Jalan Hang Jebat, di lokasi Taman Merdeka terdahulu (yang kemudian diubah menjadi ruang letak kereta terbuka). Tapak ini berada dalam lingkungan tanda tempat seperti Jalan Petaling, tempat bersukan termasuk Stadium Merdeka, Stadium Negara dan Stadium Chin Woo, tiga buah sekolah (Victoria Institution, Sekolah Lelaki Methodist dan Sekolah Jenis Kebangsaan (C) Jalan Davidson), dan projek Plaza Rakyat tertegun (merentasi Laluan Ampang). Setelah siap, pembangunan Menara Merdeka 118 juga akan mempunyai akses ke Stesen MRT Merdeka yang baru dibangunkan di Laluan Kajang (SBK) dan langsung bersambung dari tiga jalan utama melalui Terowong Belfield, yang akan menjadi terowong bawah tanah 2 tingkat yang melintas di bawah Kampung Attap dan Jalan Maharajalela ke tingkat bawah tanah medan ini.
 Reka bentuk 

Bangunan ini direka dengan gabungan muka kaca berbentuk berlian menandakan kerencaman rakyat Malaysia. Reka bentuk pula diilhamkan dan dibuat melambangkan gerak isyarat tangan Tunku Abdul Rahman yang direntang ketika melaungkan "Merdeka!", semasa beliau mengisytiharkan kemerdekaan Malaysia pada 31 Ogos 1957. Salutan bangunan ini nanti terdiri daripada 18,144 buah panel, 114,000 meter persegi kaca dan 1,600 tan penyemperitan bingkai tingkap. Ia nanti mempunyai 118 Mall, pejabat Gred-A, hotel dan kawasan kediaman. Jurutera strukturnya ialah Leslie E. Robertson Associates dan Robert Bird Group sedangkan jurutera rekod awam dan struktur untuk menara ini ialah Arup.Skyscraper Center  Bangunan ini akan dilengkapi dan disinari dengan 8.4 km jalur lampu LED pada waktu malam yang beransur-ansur bergerak dari satu penjuru ke penjuru lain. Neapoli Group, iaitu firma reka bentuk dan kejuruteraan alam sekitar, digajikan untuk menyediakan khidmat nasihat ke arah mencapai penilaian platinum dengan tiga badan pengesahan Green Building: Leadership in Energy and Environmental Design (LEED), Green Building Index dan GreenRE.NEAPOLI SDN BHD 

 Pelan lantai 
Semua pelan lantai yang diperolehi dari kertas cadangan bangunan tertakluk kepada perubahan.
ArasTujuan118Bilik orang kenamaan117Struktur mekanik115 – 116The View At 118 (Geladak langit dan balai cerap)114Restoran mewah113Struktur mekanik100 – 112Park Hyatt Kuala Lumpur (hotel)99Gim, spa dan kolam renang dalaman (hotel)97 – 98Park Hyatt Kuala Lumpur (hotel)78 – 96Pejabat-pejabat zon tinggi77Struktur mekanik76Lobi langit pejabat75Park Hyatt Kuala Lumpur (hotel) Lobi langit58 – 74Pejabat-pejabat zon tengah 243 – 57Pejabat-pejabat zon tengah 142Struktur mekanik40 – 41Lobi langit pejabat24 – 39Pejabat-pejabat zon rendah 2Ibu pejabat PNB dan subsidiarinya8 – 23Pejabat-pejabat zon rendah 1Ibu pejabat PNB dan subsidiarinya6 – 7Struktur mekanik5Lobi pejabat4Tempat menyambut tetamu, lobi pejabat, lif lobi, keluar ke Merdeka Boulevard At 118 (Ruang legar selatan dari Jalan Stadium)3Lobi Park Hyatt Kuala Lumpur (hotel), kafe, persidangan, ruang letak kereta, pintu masuk sisi ke 118 Mall dan pembangunan masa depan2Pintu masuk The View At 118 (Geladak langit dan balai cerap), ruang legar lobi1Aras perhimpunan, lobi komersial, lif hotel, lif restoran, ruang letak kereta, pintu masuk ke 118 Mall dan pembangunan masa depan (Ruang legar utara dari Jalan Hang Jebat)B1Ruang letak kereta tingkat bawah tanahB2Struktur mekanik

 Ketinggian 
Jadual berikut menunjukkan ketinggian untuk semua bahagian terlibat di menara Merdeka 118.

Maklumat ketinggianKetinggianSeni binaHujungPuncak tajamKepala mercuBumbungTingkat teratasAras pemerhatian and Menara Kediaman Merdeka 1Menara Kediaman Merdeka 2Oakwood Premier Kuala Lumpur

 Perkembangan 
Kerja menanam cerucuk dan kerja pembinaan asas projek diberikan kepada Pintaras Geoteknik Sdn Bhd.http://www.thestar.com.my/Business/Business-News/2014/03/13/Pintaras-shares-up-after-bagging-RM74mil-job/http://www.theedgemalaysia.com/business-news/279917-pintaras-wins-rm74m-pnb-warisan-merdeka-tower-contract.html

Permodalan Nasional Bhd telah menyenarai pendek 6 kumpulan untuk pelbagai kerja pembinaan seperti UEM Group Bhd-Samsung, IJM Corp Bhd-Norwest Holdings Sdn Bhd- Shimizu Corp, Malaysian Resources Corp Bhd-China State Construction Engineering Corp, WCT Bhd-Arabtec Construction LLC, TSR Capital Bhd-Daewoo Group, and Seacera Group Bhd-Spaz Sdn Bhd-Sinohydro Corp-Shanghai Construction Group. Syarikat-syarikat ini mengemukakan tawaran kejuruteraan, pemerolehan dan pembinaan pada 28 Januari 2014.http://www.nst.com.my/node/62851http://www.malaysia-chronicle.com/index.php?option=com_k2&view=item&id=420872:six-in-the-running-to-build-pnbs-rm3-bil-kl118-skyscraper&Itemid=3#axzz3MghD2hMR

Kritikan
Ramai yang mengkritik projek ini dengan mengatakan bahawa ia adalah satu projek yang membazir dan dana RM5 bilion boleh digunakan untuk sebab-sebab lain seperti aspek kemiskinan, pendidikan dan jalan raya.

Pada permulaannya dirancang untuk menjadi sedikit tinggi berbanding , melepasi Taipei 101, tetapi akhirnya ketinggian cadangan Menara Warisan Merdeka telah disemak semula kepada .  Terdapat spekulasi bahawa hanya puncak menara itu dilanjutkan tanpa menambah jumlah lanjut aras kepada struktur 100 tingkat seperti yang dirancang.

Lihat juga
 Bandar Malaysia
Senarai bangunan tertinggi di Kuala Lumpur
Senarai bangunan tertinggi di dunia

Rujukan

Pautan luar
 Laman web rasmi
 Laman web pejabat
 Laman web rasmi Park Hyatt
 Laman web CTBUH Merdeka 118
 Laman web hartanah Merdeka 118

Kategori:Pencakar langit di Kuala Lumpur
Kategori:Pencakar langit melebihi 350 meter
Kategori:Bangunan pejabat pencakar langit di Kuala Lumpur
Kategori:Bangunan dan struktur sedang dibina di Malaysia
Kategori:Perasmian oleh Yang di-Pertuan Agong ke-16